CELEX: 62019TN0007
Language: lv
Date: 2019-01-04 00:00:00
Title: Lieta T-7/19: Prasība, kas celta 2019. gada 4. janvārī – Scandlines Danmark un Scandlines Deutschland/Komisija

25.2.2019   
            
            
               LV
            
            
               Eiropas Savienības Oficiālais Vēstnesis
            
            
               C 72/41
            
         
      Prasība, kas celta 2019. gada 4. janvārī – Scandlines Danmark un Scandlines Deutschland/Komisija
      (Lieta T-7/19)
      (2019/C 72/53)
      Tiesvedības valoda – angļu
      
         Lietas dalībnieki
      
      
         Prasītājas: Scandlines Danmark ApS (Kopenhāgena, Dānija) un Scandlines Deutschland GmbH (Hamburga, Vācija) (pārstāvis: L. Sandberg-Mørch, advokāts)
      
         Atbildētāja: Eiropas Komisija
      
         Prasījumi
      
      Prasītāju prasījumi Vispārējai tiesai ir šādi:
      
                  —
               
               
                  atcelt apstrīdēto lēmumu C(2018) 6268 final (2018. gada 28. septembris) par valsts atbalstu SA.51981 (2018/FC);
               
            
                  —
               
               
                  piespriest Komisijai atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītājas izvirza septiņus pamatus.
      
                  1.
               
               
                  Ar pirmo pamatu tiek apgalvots, ka Komisija ir pieļāvusi kļūdu tiesību piemērošanā, uzskatot, ka valsts garantijas, kas piešķirtas A/S Femern Landanlæg, tika apstiprinātas ar būvniecības lēmumu, un ka tās nav valsts atbalsts.
               
            
                  2.
               
               
                  Ar otro pamatu tiek apgalvots, ka Komisija ir pieļāvusi kļūdu tiesību piemērošanā, uzskatot, ka atbalsts 10 miljonu DKK kapitāla ieguldījuma apmērā (pārsniedzot plānošanas lēmumā atļautos 500 miljonus DKK) ir saderīgs ar iekšējo tirgu.
               
            
                  3.
               
               
                  Ar trešo pamatu tiek apgalvots, ka Komisija ir pieļāvusi kļūdu tiesību piemērošanā, uzskatot, ka valsts aizdevumi Femern A/S un A/S Femern Landanlæg tika atļauti būvniecības lēmumā un ka tie, kas tika piešķirti A/S Femern Landanlæg, nav uzskatāmi par atbalstu, savukārt tie, kas tika piešķirti Femern A/S, ir saderīgi ar iekšējo tirgu.
               
            
                  4.
               
               
                  Ar ceturto pamatu tiek apgalvots, ka Komisija ir pieļāvusi kļūdu tiesību piemērošanā, uzskatot, ka valsts aizdevumi, kas piešķirti, vairāk nekā 1 445 miljonu DKK apmērā, tika apstiprināti plānošanas lēmumā un ka tie ir valsts atbalsts, kas ir saderīgs ar iekšējo tirgu.
               
            
                  5.
               
               
                  Ar piekto pamatu tiek apgalvots, ka Komisija ir pieļāvusi kļūdu tiesību piemērošanā, uzskatot, ka nodokļu priekšrocības nav valsts atbalsts.
               
            
                  6.
               
               
                  Ar sesto pamatu tiek apgalvots, ka Komisija nav izpildījusi pienākumu uzsākt formālās izmeklēšanas procedūru saskaņā ar LESD 108. panta 2. punktu.
               
            
                  7.
               
               
                  Ar septīto pamatu tiek apgalvots, ka Komisija nav izpildījusi LESD 296. pantā paredzēto pienākumu norādīt pamatojumu.